Narahat adam (film, 2005)

Narahat adam — SSRİ Xalq artisti, kinorejissor Əjdər İbrahimovun həyat və yaradıcılığı haqda bioqrafik film.

 Məzmun 
Film Əjdər İbrahimovun həyat və yaradıcılığı haqda bioqrafik süjetə malikdir. Filmdə əsas xətt olaraq, Ə. İbrahimovun xatirələrindən istifadə olunmuşdur və həmin xatirələr film boyu onun yaradıcılıq yolu ilə paralel olaraq diktor mətni ilə səsləndirilmişdir.

 Ə. İbrahimovun doğulduğu Aşqabad şəhərində keçirdiyi gənclik illəri, müharibədən sonra Moskvada Ümumittifaq Dövlət Kinematoqrafiya İnstitutunda təhsil aldığı dövr, Aşqabad və Bakı Kinostudiyalarında, daha sonra isə "Mosfilm" kinostudiyasındakı fəaliyyəti, Vyetnam kinosunun yaradılmasında əvəzolunmaz rolu, habelə onun insani keyfiyyətləri filmin süjet xəttini təşkil edir. Filmdə onun həyat yoldaşı, tələbəlik dostları, iş yoldaşları, görkəmli kino xadimləri Ə. İbrahimov haqda xatirələrini danışırlar.

 Festivallar və mükafatlar 
 1) 2006-cı ildə
 Filmə "Humay" mükafatı verilmişdir.

 Filmin heyəti 

 Film üzərində işləyənlər 
 Ssenari müəllifi: Marqarita Maleyeva
 Rejissor-operator: Nizami Abbas
 Montaj rejissoru: Mübariz Nağıyev
 Səs operatoru: Anar Quliyev
 Musiqi redaktoru: Rauf Əliyev
 Redaktor: Nəriman Əbdülrəhmanlı
 Prodüser: Xanlar Cəfərov
 Mətni oxuyan: Rasim Balayev (azərbaycanca variantı), Rafiq Hüseynov (rusca variantı)

 Xarici keçidlər 
 Filmi izlə

Kateqoriya:2005-ci ilin Azərbaycan filmləri
Kateqoriya:Bioqrafik filmlər
Kateqoriya:Tammetrajlı sənədli filmlər
Kateqoriya:"Yaddaş" Studiyası